159 OBSERVATIONES ZOOLOGICA E. 
Denticuli maxillae superioris duplici serie. Collum cygni mansueti more gesta- 
vit.- Aspera arteria flexuram fecit. 
ANAS OLOR. 
Ao. 4. (1790. primis Februarii diebus) post intensissimum diuturnumque 
gelu, quod tamen , mira res , nullam aliam rariorem borealem avem adduxit, 
in insula Rheni venator eodem globo plumbeo marem feminamque trajecit. 
Mas statura mei adulti, rostrum habuit basi nigrum sine cera vel gibbere, 
reliqua parte rubra, fere miniata. Femina pariter alba, collo paullo sordidius 
albo, capite cinereo; rostri parte rubra non tam miniata, quam potius pur- 
purea , (cinnaberino-carmesino.) 
Solent cygnum mansuetum a fero distinguere , quod in illo aspera arteria 
Hexuram non faciat ut in hoc, neque in sterni cavitatem recipiatur. 
Quid vero si in utroque sit, et differentia haec solummodo sexus sit, uti 
in aliis anatis speciebus. 
Saltem in cyguo parvo , cinereo, fero, supra breviter descripto, quem 
fartum, cum thorace et trachea separatim praeparatis, conservo , flexura illa 
et cavitas adsunt utique. Sed habeo etiam majorem multo, et similiter flexam 
tracheam cygni albi feri, Ao. 1784. capti, cui cera est flava. In hac majori tra- 
chea annuli mihi videntur proportione latiores et magis irregulares. (Doleo 
in hac majore nihil portionis rectae, quae per collum decurrit ante flexuram 
factam , conservatum esse, quae in trachea minore annulos quasi granosos et 
fere granulatim exsculptos exhibet.) Notabile et illud in utraque hac trachea 
extremum dilatari quasi in tubam ex integra cartilagine factam, sed valde 
compressam, cujus margini concavo annectitur membrana , unde bronchia 
exeunt, ita ut ex lata et compressa tubae facie exeant, quae nempe ita in 
pulmone posita est, ut compressi margines tubae dextrum et sinistrum latus 
respiciant, unde bronchiarum orificia per quae cum trachea communicant , 
valde angusta et quasi linearia evadant. In majore ista trachea bronchiae ad 
decimum fere quintum annulum dilatationem aliquam faciunt , quae per duo- 
decim circiter annulos extenditur. Annulorum bronchiarum cartilagines aliis 
cartilaginibus cum proximis conjunguntur, ut quasi areolatum opus inde oriatur. 
Sed praeterea etiam conservo tracheam ex cygno fere cinerascente, Ao. 
1784. Januario Benfeldae ad Ellam capto. Atque haec trachea prorsus 
est recta, et ubi bronchiae incipiunt, in plane aliter formatam cartilaginem 
